text: [{"text_idx": "#000001", "text": "Kwah tulop heh, ki nongialam balang jong ka Church of England"}, {"text_idx": "#000002", "text": "Ki nongialam balang ha England, ki la sngew kordit jur, na ka jingkiew dor ki marbam mardih bad ka rukom im ha katei ka Ri bad kumta, ki la iaid shakhmat, ban dawa, ba ki dei ban ioh tulop heh noh nangne shakhmat bad katei ka dei ka jingdawa ha ka sien, ba nyngkong ha ki 500 snem."}, {"text_idx": "#000003", "text": "Ka Unite, kaba dei ka kynhun jong ki nongialam balang, ka don ia 2hajar ngut ki nongialap niam bad nangta sa shibun kiwei ki nongtrei, kiba hap ha ka Church of England, ki dawa ba dei ban kyntiew noh ia ka tulop da 9.5 percent , ha kaba yn siew noh naduh U Iaiong 2024."}, {"text_idx": "#000004", "text": "\u201cKa Church of England, ka don da ki billion hapoh Bank bad ka lah da kaba suk ban siew, ia kaei kaba ki nongialam niam, ki dawa\u201d ong ka Sharon Graham, ka general Secretary jong ka Unite, ha kaba la pyni, ia ka jingdon pisa kaba 10.3 billion pound ($13.20 billion) kaba dei ka pisa, kaba lah ban pyndonkam, katba kum ka kaiphod ha u snem 2022 jong ka Church Commissioners. U nongkren jong ka Church of England, u iathuh ba ka balang ka tip thikna, ia katei ka jingeh, ba ki nongtrei balang ki iakynduh. Ha u snem ba ladep, ka Church of England, ka mang kyrpang ia 3 million pound, sha ki diocese bapher, ba kin ioh ban pyndonkam ha ki rukom bapher ia katei ka pisa."}, {"text_idx": "#000006", "text": "Ka Church of England\u2019s remuneration committee, kan iakynduh ha ka taiew, ka ban wan, ban ai jingmut, ha shwa ba kan leit sha ka Archbishop Council ha U Nailar, ba kan rai kut, halor kane ka mat."}, {"text_idx": "#000007", "text": "Phi don ban ong eiei? Cancel reply"}]